Az önsegélyező szolgáltatás, amilyen a beiskolázási támogatás is, az egészségpénztárak által nyújtott egy szolgáltatástípus. Néhány pénztár családi szolgáltatásnak nevezi. A pénztárból bizonyos élethelyzetek bekövetkeztekor (például gyermekszületés, tanévkezdés, lakáshitel-törlesztés vagy otthonápolás) a jogosultság igénylése után nagyobb összeg kifizetését kérheted (vagy egyben, vagy járadék jelleggel havonta hosszabb időn keresztül, ez az adott szolgáltatástól függ) az egészségpénztári megtakarításodból. Az önsegélyező szolgáltatásokra csak a 180 napos egyenleget használhatsz.